ΚΑΝΟΝΙΣΜΟΣ (ΕΟΚ) αριθ. 278/93 ΤΗΣ ΕΠΙΤΡΟΠΗΣ της 8ης Φεβρουαρίου 1993 για παρέκκλιση από τον κανονισμό (ΕΟΚ) αριθ. 3115/92 για τον καθορισμό, για την περίοδο 1992/93, της ελάχιστης τιμής αγοράς για τα πορτοκάλια που παραδίδονται στη μεταποίηση και του ποσού της χρηματικής αντιστάθμισης των πορτοκαλιών αυτών, καθώς και από τον κανονισμό (ΕΟΚ) αριθ. 1562/85 όσον αφορά τις πληροφορίες που πρέπει να διαβιβαστούν στην Επιτροπή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2601/69 του Συμβουλίου της 18ης Δεκεμβρίου 1969 περί ειδικών μέτρων για την προώθηση της μεταποιήσεως μανταρινιών, σατσούμας, κλημεντινών και πορτοκαλιών (1), όπως τροποποιήθηκε τελευταία από τον κανονισμό (ΕΟΚ) αριθ. 3848/89 (2), και ιδίως το άρθρο 2 παράγραφος 3 και το άρθρο 3 παράγραφος 2,

Εκτιμώντας:

ότι, με τον κανονισμό (ΕΟΚ) αριθ. 3115/92 της Επιτροπής (3), έχουν καθοριστεί, για την περίοδο 1992/93, η ελάχιστη τιμή αγοράς για τα πορτοκάλια που παραδίδονται στη μεταποίηση και το ποσό της χρηματικής αντιστάθμισης μετά την μεταποίηση των πορτοκαλιών-

ότι ο κανονισμός (ΕΟΚ) αριθ. 277/93 της Επιτροπής (4) τροποποίησε τους κανονισμούς (ΕΟΚ) αριθ. 2974/92 και (ΕΟΚ) αριθ. 3212/92 όσον αφορά τις τιμές βάσεως και αγοράς των μανταρινιών και των πορτοκαλιών για την περίοδο 1992/93- ότι πρέπει, συνεπώς, να προσαρμοστούν ανάλογα οι ελάχιστες τιμές και οι χρηματικές αντισταθμίσεις που καθορίστηκαν από τον κανονισμό (ΕΟΚ) αριθ. 3115/92, αλλά μόνον όσον αφορά τις συμβάσεις που συνήφθησαν από της ενάρξεως ισχύος του παρόντος κανονισμού, και να υπάρξει παρέκκλιση, για την περίοδο 1992/93, από τις διατάξεις των άρθρων 13 και 20 του κανονισμού (ΕΟΚ) αριθ. 1562/85 της Επιτροπής της 7ης Ιουνίου 1985 περί λεπτομερειών εφαρμογής των μέτρων που αποσκοπούν στην προώθηση της μεταποιήσεως ορισμένων εσπεριδοειδών και της εμπορίας των μεταποιημένων προϊόντων με βάση τα λεμόνια (5), όπως τροποποιήθηκε τελευταία από τον κανονισμό (ΕΟΚ) αριθ. 2643/91 (6)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 1 παράγραφος 1 και από το άρθρο 2 του κανονισμού (ΕΟΚ) αριθ. 3115/92 και για τις συμβάσεις που αναφέρονται στο άρθρο 2 του κανονισμού (ΕΟΚ) αριθ. 2601/69 που έχουν συναφθεί από της ενάρξεως ισχύος του παρόντος κανονισμού:

α) οι ελάχιστες τιμές που θα πληρωθούν στους παραγωγούς και παραδίδουν στη μεταποίηση πορτοκάλια καθορίζονται ως εξής:

"(σε Ecu/100 kg καθαρού βάρους)

"" ID="1">Πορτοκάλια> ID="2">11,17> ID="3">12,56 ">

β) οι χρηματικές αντισταθμίσεις που θα χορηγηθούν στους μεταποιητές μετά τη μεταποίηση καθορίζονται ως εξής:

"(σε Ecu/100 kg καθαρού βάρους)

"" ID="1">Πορτοκάλια> ID="2">7,71> ID="3">9,10 ">

Άρθρο 2

Για την περίοδο 1992/93, στην αίτηση για τη χορήγηση της χρηματικής αντιστάθμισης που αναφέρεται στο άρθρο 13 παράγραφος 1 του κανονισμού (ΕΟΚ) αριθ. 1562/85, καθώς και στις τροποποιήσεις που έγιναν από τα κράτη μέλη σε εφαρμογή του άρθρου 20 του ίδιου κανονισμού, πρέπει να αναφέρονται ξεχωριστά οι ποσότητες που παραδίδονται στη βιομηχανία βάσει συμβάσεων που συνέστησαν πριν από την έναρξη ισχύος του παρόντος κανονισμού και εκείνες που παραδόθηκαν βάσει των συμβάσεων που συνήφθησαν μετά την ημερομηνία αυτή.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Φεβρουαρίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 324 της 27. 12. 1969, σ. 21.

(2) ΕΕ αριθ. L 374 της 22. 12. 1989, σ. 6.

(3) ΕΕ αριθ. L 312 της 29. 10. 1992, σ. 18.

(4) Βλέπε σελίδα 5 της παρούσας Επίσημης Εφημερίδας.

(5) ΕΕ αριθ. L 152 της 11. 6. 1985, σ. 5.

(6) ΕΕ αριθ. L 247 της 5. 9. 1991, σ. 21.